मैं बीमार महसूस नहीं कर रही।
मुझे डॉक्टर से क्यों मिलना है?
साइकेट्रिस्ट एक ख़ास तरह का डॉक्टर होता है, बेटा।
डॉ. वैग्नर बस तुमसे बातें करेंगी
और तुम जिससे गुज़र रही हो, उस बारे में बात करने में तुम्हारी मदद करेंगे।
मैं किसी चीज़ से नहीं गुज़र रही।
चलो मैं याद दिलाती हूँ।
तुम्हारे दोस्तों ने वह घिनौनी चीज़ें पढ़ीं जो तुमने उनके बारे में अपनी नोटबुक में लिखी थीं।
तुमने मेंढक ले जाकर पूरी क्लास को डराया।
और क्या था?
याद आया।
तुमने अपने माता-पिता पर एक बतख़ फेंकी।
क्या हम अपने बीच इस पर चर्चा नहीं कर सकते? माँ-बेटी के बीच?
दोस्तों के बीच?
अच्छी कोशिश थी, हैरिएट।
जब भी तुम तैयार हो।
हैलो, मैं डॉ. वैग्नर हूँ।
तुमसे मिलकर ख़ुशी हुई, हैरिएट।
मैं बस बता दूँ कि मैं यहाँ अपनी मर्ज़ी के विरुद्ध आई हूँ।
समझ गई।
हम बाद में बात कर सकते हैं।
अंदर चलें?
जैसे कि मेरे पास कोई विकल्प था।
मैं आपसे झूठ नहीं कहूँगी। मैं थोड़ी सी घबराई हुई थी।
डॉक्टर के बाल आग जैसे दिख रहे थे।
वहाँ अजीब कला-संबंधी चीज़ें थीं,
बच्चों के लिए खेलने की चीज़ें थीं
और एक गुड़िया थी जो मेरी आत्मा में झाँक रही थी।
मैं इसे ज़रूर आज़माऊँगी। पर अगर चीज़ें नियंत्रण से बाहर हो गईं...
दिलचस्प है।
...मैं हमेशा कला की सराहना करना का ढोंग कर सकती हूँ या खिड़की से निकलकर भाग सकती हूँ।
नक़ली दाढ़ी लगाकर टगबोट में भाग सकती हूँ।
क्या सोच रही हो, हैरिएट?
कुछ नहीं, डॉक्टर। कुछ भी नहीं।
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब मैं अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
मैं हूँ वह प्याज़
हैरिएट द स्पाई
लुइस फ़िट्ज़्ह्यू की किताब पर आधारित
आप मेरे बारे में क्या लिख रही हैं?
बस कुछ नोट।
तुम्हें ऐतराज़ तो नहीं है न?
नहीं।
पर अगर आपने बुरी चीज़ें लिखीं और मेरी माँ को पता चल गया,
तो शायद आपको साइकेट्रिस्ट के पास जाना पड़ सकता है।
क्या तुम्हें भी नोटबुक चाहिए?
यह बस उचित नहीं लगता कि मेरे पास नोटबुक है पर तुम्हारे पास नहीं है।
नोटबुक के बारे में सोचते ही मेरे हाथों में खुजली होने लगी।
पन्नों पर मेरी भावनाओं को उजागर करने के बारे में सोचने पर।
आख़िरकार मेरे विचारों को आज़ादी मिली है।
बेशक़ यह एक जाल है।
व्हो! व्हो!
नहीं, धन्यवाद। मुझे नहीं चाहिए।
तो, हैरिएट। क्या लगता है तुम यहाँ क्यों हो?
आपको क्या लगता है मैं यहाँ क्यों हूँ?
वैसे, तुम्हारी माँ ने बताया कि तुम्हारी आया को अचानक जाना पड़ा
और शायद तुम्हें समायोजन करने में समस्या हो रही है।
क्यों न तुम बताओ कि तुम्हारे दिमाग़ में क्या चल रहा है?
मेरे दिमाग़ में यह चल रहा था कि भागने के बजाय,
बस निकाल दिया जाना ज़्यादा आसान होगा।
मेरा सिर चकरा रहा है।
घूरने वाली प्रतियोगिता खेलना चाहेंगी?
क्या कभी गलीचे पर लोटपोट हुई हैं?
-हैरिएट? -हाँ?
क्या अब तुम्हें वह नोटबुक चाहिए?
हाँ, कृपया।
यह किताब है: हैरिएट एम. वेल्श की
एक नई नोटबुक पर अपना नाम लिखने से
मुझे हमेशा ऐसा लगता था कि मैं कुछ भी कर सकती हूँ।
यहाँ तक कि साइकेट्रिस्ट से बातें भी।
तो बताओ, हैरिएट,
क्या महसूस हुआ था जब तुम्हारी आया छोड़कर चली गई थी?
ऐसा महसूस हुआ... ऐसा महसूस हुआ...
कि मानो मेरे पेट में अजीब सा दर्द हुआ हो।
मैंने उन्हें सब बता दिया।
ओल गॉली के, मेरी चुराई हुई नोटबुक के और मेरे बारे में।
मैं सब कुछ जानना चाहती हूँ।
और सब जानने के लिए, सब देखना ज़रूरी होता है।
और सब देखने के लिए, जासूस बनना ज़रूरी है।
पता है, हैरिएट,
कभी-कभी ख़ुद की जासूसी करना सबसे ज़्यादा ज़रूरी होता है।
ठीक है।
मैं चाहती हूँ कि तुम इस बारे में सोचो।
और हम अगली बार इस पर चर्चा करेंगे।
मैं तुम्हें हमारे अगले सेशन में यह वापस लौटा दूँगी।
क्या कहती हो?
मुझे मानना होगा कि मुझे यह महिला पसंद आई थी।
पर मुझे नोटबुक देकर वापस ले लेना,
यह घटिया चालाकी थी।
तो, डॉ. वैग्नर ने आपसे क्या कहा?
उन्होंने कहा कि तुम एक दिलचस्प लड़की हो।
वह ग़लत नहीं हैं।
बेटा, क्या तुमने बस अपने दोस्तों से माफ़ी माँगने के बारे में सोचा है?
नहीं।
डॉ. वैग्नर ने तुम्हें उद्देश्य देने का सुझाव दिया है।
अपने दोस्तों से माफ़ी माँगो और तुम्हें तुम्हारी नोटबुक वापस मिल जाएगी।
मैं आज रात वाइटहेड्स परिवार के यहाँ ताश खेलने जा रही हूँ।
तुम मेरे साथ क्यों नहीं चलती?
तुम पिंकी के माफ़ी माँगकर शुरुआत कर सकती हो।
मेरी नोटबुक पढ़ने के लिए उसे मुझसे माफ़ी माँगनी चाहिए।
बस इस बारे में सोचो, ठीक है?
मैंने इस बारे में सोचा।
फिर थोड़ा और सोचा।
और मैंने सोचा कि मुझे मेरी नोटबुक की कितनी याद आती है।
और मुझे ओल गॉली की कितनी याद आती है
और वह क्या कहतीं अगर मैंने उससे माफ़ी माँगी होती।
फिर मैंने सोचा कि मुझे हावर्ड फिंच की छोटी ऊँगली की अंगूठी कितनी पसंद है।
कभी-कभी वे छोटे विवरण ही
आपको महसूस कराते हैं कि कोई नक़ली चीज़ ही असली है।
जूरी के सम्मानित सदस्यों,
मैं यहाँ इसलिए हूँ क्योंकि मैं सच की शक्ति में विश्वास करता हूँ।
और मैं साबित करना चाहता हूँ
कि मेरा क्लाइंट बिल्कुल निर्दोष है।
और तभी मैंने उस बारे में सोचा जो हावर्ड फिंच ने कहा था।
और मुझे एहसास हुआ कि मुझे माफ़ी माँगने की ज़रूरत नहीं थी।
मुझे न्याय की ज़रूरत थी।
तुम दोनों का स्वागत है। कैरल, उम्मीद है तुम खेलने आई होगी।
मैंने खेलने नहीं आई हूँ, पैगी। मैं जीतने के लिए आई हूँ।
पिंकी, देखो कौन आई है।
क्यों न तुम और हैरिएट बाहर जाओ?
पक्का तुम्हारे पास बात करने के लिए बहुत कुछ होगा।
ठीक है।
यह काफ़ी आसान होने वाला था।
मैं पिंकी को मना लेती, अपनी नोटबुक हासिल कर लेती
और मुझे बाकियों की चिंता नहीं करनी पड़ती।
नहीं।
क्या हो रहा है, पिंकी?
शायद मैंने ग़लती से कुछ लोगों को बता दिया
कि तुम माफ़ी माँगने आ रही हो।
देखो कौन आई है। सभी देखो।
हैलो।
बेहद गुप्त
जादुई नोटबुक। चलो।
हम तुम्हारे माफ़ीनामे के लिए तैयार हैं।
दरअसल, मैं अपनी बेगुनाही साबित करने की योजना बना रही थी।
कोर्ट के सम्मानित सदस्यों,
मैं यहाँ इसलिए हूँ क्योंकि मैं सच की शक्ति में विश्वास करती हूँ।
और मैं साबित करना चाहती हूँ,
कि मेरी क्लाइंट, हैरिएट एम. वेल्श, उर्फ़ मैं,
बिल्कुल निर्दोष है।
चलो मुक़दमा चलाएँ।
अगर मैं जीती, तो मुझे मेरी नोटबुक वापस मिलेगी।
और जब तुम हार जाओगी?
तो तुम जो भी सज़ा देना चाहोगी, मैं स्वीकार करुँगी।
जो भी सज़ा?
ग्रुप मीटिंग।
क्योंकि तुम स्कूल के नाटक में प्याज़ का किरदार निभा रही हो,
अगर तुम हारी, तो तुम्हें प्याज़ खाना पड़ेगा।
एक पूरा प्याज़।
सज़ा स्वीकार है।
अगर हावर्ड फिंच बनना है, तो छोटी ऊँगली में अंगूठी पहननी होगी।
चलो मुक़दमा शुरू करें।
पिंकी, यह तुम्हारा घर है। इसलिए तुम ही जज बनोगे।
इसके लिए मुझे जज का लबादा चाहिए होगा।
समझ गया!
-रेचल, तुम बेलिफ़ बनोगी। -बढ़िया है! यह बेलिफ़ क्या होता है?
तुम कोर्ट में व्यवस्था बनाए रखोगी।
किसी भी हाल में।
समझ गई।
मैं कोर्टरूम आर्टिस्ट बनूँगा!
मैं स्टेनोग्राफ़र बनूँगी।
-बढ़िया है। ज़ाहिर है, मैं अभियोक्ता बनूँगी। -नहीं।
मैं अभियोक्ता बनूँगी।
तुम ही क्यों?
मैं हैरिएट को सबसे अच्छी तरह जानती हूँ।
और इसका मतलब है कि मुझे उसकी सारी तरकीबें पता हैं।
तो मैं क्या करूँ?
तुम गवाह बन सकती हो।
मुख्य गवाह।
सबसे महत्वपूर्ण गवाह।
सुनो! सुनो! सुनवाई शुरू हो चुकी है।
सभी प्यारे जज व्हाइटहेड के लिए खड़े हो जाएँ।
रेचल ने पिंकी को प्यारा कहा।
"माननीय" कहना चाहिए, रेचल।
जो भी हो।
मैंने कहा, "सभी खड़े हो जाओ!", मूर्खों।
वह क्या है?
मेरा गैवल।
कृपया बैठ जाएँ।
शायद यह अंगूठी की वजह से था, पर मैं बहुत आश्वस्त महसूस कर रही थी।
पर, मेरे बाएँ पैर को देखकर ऐसा नहीं लग रहा था।
चिंता हो रही है?
नहीं।
भले ही मेरा पैर हिल रहा है,
पर मेरे पास कुछ भरोसेमंद है: सच्चाई।
आज का मुक़दमा
हैरिएट एम. वेल्श के पूर्व-दोस्तों बनाम हैरिएट एम. वेल्श है।
चलिए शुरुआती बयान सुनें।
कोर्ट में मौजूद सभी लोग,
मैं साबित करना चाहती हूँ कि अभियुक्त, हैरिएट एम. वेल्श,
क्रूर, अनुचित आरोप लिखकर
और माफ़ी न माँगकर दोस्ती के विरुद्ध अपराधों की दोषी है।
बचाव पक्ष के वक़ील?
मुझे पता है कि तुम सब अभी मुझे पसंद नहीं करते हो।
शायद तुम मुझसे नफ़रत भी करते हो।
पर यह जानने के लिए कि कोई मासूम है, उसे पसंद करना ज़रूरी नहीं है।
क्योंकि तथ्य साफ़ ज़ाहिर होते हैं।
और तथ्यों के अनुसार मैं केवल सच बोलने की दोषी हूँ!
अभियोग पक्ष, आप पहले गवाह को बुला सकते हैं।
मैं स्पोर्ट रोक को कटघरे में बुलाती हूँ।
स्पोर्ट, क्या तुम पृष्ठ संख्या 55 का अनुभाग पढ़ोगे?
ठीक है।
"कभी-कभी मैं स्पोर्ट को बर्दाश्त नहीं कर पाती हूँ।
हमेशा चिंतित होने और अपने पिताजी का पक्ष लेने का कारण,
कभी-कभी लगता है कि वह एक नन्ही सी बुढ़िया है।"
और इससे तुम्हें कैसा महसूस होता है?
बुरा।
और मैं चिंतित नहीं था, हैरिएट। मैं चिंता नहीं करता हूँ।
शायद तुम ज़्यादा बोल रहे हो।
मैं इसकी अनुमति देता हूँ।
स्पोर्ट, उस रात,
जेनी ने पूछा कि क्या तुम्हारे डैड बर्तन धो सकते हैं
-ताकि तुम उसके साथ फ़िल्म देखने जा सको। -सही कहा।
तब, तुमने क्या कहा था?
मैंने कहा था, "इससे उनकी उँगलियाँ झुर्रीदार और नरम हो जाएँगी
और वह टाइपराइटर पर टाइप नहीं कर सकेंगे।"
जब जेनी ने पूछा, "क्या तुम बाद में नहीं धो सकते?",
तुमने क्या जवाब दिया?
नहीं धोए तो, मेरे दिमाग़ में बर्तनें घूमते रहेंगे।
स्पोर्ट, यह दोनों वही चीज़ें हैं जो मेरी दादी मुझसे कहतीं।
अरे, अच्छा?
माफ़ करना कि मैं उस आदमी की मदद करने की कोशिश में हूँ
जो लाखों-पन्नों का उपन्यास लिखने की
कोशिश करते हुए अकेले मेरी परवरिश कर रहा है।
मैं बस एक अवलोकन कर रही थी।
हैरिएट...
तुम कहती हो कि तुम सब कुछ जानना चाहती हो,
पर कभी-कभी तुम कुछ नहीं जानती हो।
मैं यहाँ से जा रहा हूँ।
स्पोर्ट।
बहुत ख़ूब, हैरिएट।
वह तुम ही हो जिसने मेरी गुप्त, निजी नोटबुक से
उसे पढ़कर सुनाया।
अगला गवाह।
एक-एक करके, वह सारे लोग जिनके बारे में मैंने अपनी नोटबुक में लिखा था
मेरे विरुद्ध गवाही देने आए।
सभी जानते हैं कि तुम कभी हैरिएट की सबसे बड़ी फ़ैन थी, है न?
वैसे, पता नहीं।
पर मैंने उसकी तरह कपड़े पहनने की कोशिश ज़रूर की थी,
और एक बार मैंने हैरी-एट्स नामक एक गुप्त फ़ैन क्लब शुरू किया था।
उसमें आधा ट होता है, बेथ एलन, जैसे कि "बैरेट्।"
पर क्या मैं फ़ैन थी? मुझे ऐसा नहीं लगता है।
ठीक है।
सबसे बड़ी गैर-फ़ैन फ़ैन के रूप में,
चलो पढ़ें कि हैरिएट ने तुम्हारे बारे में अपनी नोटबुक में क्या लिखा है, ठीक है?
ठीक है।
"कभी-कभी मुझे लगता है कि लोग कैरी ऐंड्रूज़ के घर
केवल उसकी माँ के केक के लिए जाते हैं।"
अब, क्या तुम्हें लगता है कि यह सच है?
नहीं।
मेरे घर में आने वाले लोग अक्सर यह कहते हैं कि,
"मुझे आमंत्रित करने के लिए धन्यवाद, कैरी। मुझे बहुत मज़ा आया।"
और कोई सवाल नहीं पूछना।
कैरी, क्या तुम कोर्ट को बताओगी
कि तुम्हारे घर आने से पहले लोग क्या पूछते हैं?
वैसे, वे पूछते हैं क्या मेरी माँ ने
उनका प्रसिद्ध साढ़े-पाँच परत वाली डच चॉकलेट केक बनाया है।
ऊपर चांदी के स्प्रिंकल के साथ जिनका स्वाद हिमकण जैसा होता है।
और कोई सवाल नहीं पूछना।
माफ़ करना।
पर इसका कोई मतलब नहीं बनता है।
-चलो हटो, कैरी। -यह बस एक संयोग है।
बेथ एलन हैन्सन कटघरे में आइए।
माफ़ करना। यह सबसे महत्वपूर्ण गवाह के आने का समय है।
अपनी बारी का इंतज़ार करो, मैरियन।
शांत हो जाओ, पिंकी रिंग।
ऑब्जेक्शन! वह अगली गवाह नहीं है।
अनुमति है?
मुझे नोटबुक नहीं चाहिए।
मुझे हैरिएट के दर्दनाक शब्द पूरी तरह से याद हैं।
और मैं उद्धरण देती हूँ,
"मैरियन ने इतने सारे पुरस्कार जीते हैं,
मुझे हैरानी है कि उसने एक घटिया, भद्दी इंसान होने के क्षेत्र में
अपनी उपलब्धियों के लिए कोई बड़ा पुरस्कार नहीं जीता है।"
इस पर मैं कहूँगी, तुम एक बेहद घटिया इंसान हो,
हैरिएट एम. वेल्श।
इस पर मैं कहूँगी, 12 अक्टूबर को दोपहर साढ़े-तीन बजे,
तुमने न्यूज़लेटर नहीं बाँटा था
जिसमें खिलौने पकड़ते हुए मेरे और स्पोर्ट की एक बड़ी फ़ोटो छपी थी?
वैसे, अगर तुम बराबरी करना चाहती हो, तो तुम्हें वह सारी घटनाएँ घटानी होंगी
जब मैं तुम्हारा अपमान कर सकती थी, पर मैंने नहीं किया।
और कोई सवाल नहीं पूछना।
बेथ एलन, आज कुल मिलाकर कितनी बार मैं तुम्हारा अपमान कर सकती थी,
पर मैंने नहीं किया?
तीन बार।
नहीं, दो।
तीन। बेशक़ तीन।
शायद चार।
और कोई सवाल नहीं पूछना।
"मैं सोचती हूँ क्या बेथ एलन के पास उन लोगों के लिए ख़ास शैम्पू है
जो हर समय घबराहट होने पर अपने बाल चबाते हैं।"
तुम्हारा जवाब?
मैं घबराई हुई नहीं हूँ। मुझे बस इनका स्वाद पसंद है।
"कभी-कभी मुझे लगता है कि पिंकी और पर्पल सॉक्स को स्कूल छोड़कर
पागल लोगों के सर्कस में शामिल होना चाहिए।"
-इससे तुम्हें कैसा महसूस हुआ? -मुझे गुस्सा आ रहा है!
कोर्ट में व्यवस्था बनाए रखें! व्यवस्था बनाए रखें!
माफ़ कीजिए, योर हॉनर।
मैं याद दिला दूँ, यह कोर्ट है, कोई चिड़ियाघर नहीं।
-बढ़िया है। -मैं अभ्यास कर रहा था।
बहुत बढ़िया, दोस्तों।
वाह!
"तुम्हारे बिस्तर के नीचे रहने वाले
उस डरावने जीव को 'द बोगिमैन' बुलाने के बजाय,
उन्हें उसे बस 'द रेचल हेनेसी' बुलाना चाहिए।"
मेरा छोटा भाई मुझे पहले से वही बुलाता है।
आख़िरकार, यह हमारे अंतिम बयानों का समय था।
मैं मानती हूँ कि जो भी मैंने लिखा वह अच्छा नहीं था,
पर जैसा कि मैंने साबित कर दिया है, वह सब सच है।
और, महान ओल गॉली के शब्दों में,
सच बताना एक लेखक की ज़िम्मेदारी होती है
क्योंकि सच ही सुंदरता है, और सुंदरता, सच है।
मैं महसूस कर सकती थी। मेरी जीत पक्की थी।
मेरी शानदार जिरह के बाद, जेनी क्या कहती?
जज पिंकी, मेरे आख़िरी बयान के बजाय,
मैं कटघरे में बुलाना चाहूँगी
हैरिएट एम. वेल्श को।
ऑब्जेक्शन, योर हॉनर।
यह हमारी न्याय प्रणाली के हर नियम के विरुद्ध है।
क्या मैं योर हॉनर को याद दिला दूँ
कि हमारी "न्याय प्रणाली" में कटघरा दरअसल एक बर्डबाथ है
और जज ने, बुरा न मानना, अपने डैड का बाथरोब पहनना है?
ऑब्जेक्शन खारिज होता है। मैं अनुमति देता हूँ।
मिस वेल्श।
पृष्ठ संख्या 77 में तुमने मेरे बारे में एक कुछ लिखा है।
क्या तुम कोर्ट को वह पढ़कर सुनाना चाहोगी?
ठीक है।
मैंने कहा था, "जेनी मैडम क्यूरी की तरह एक बड़ी वैज्ञानिक बनना चाहती है।
पर कभी-कभी मुझे लगता है..."
पता है क्या, मत पढ़ो।
अपनी नोटबुक नीचे रखो और मेरे मुँह पर कहो।
तुम्हें पता है इसमें क्या लिखा है।
हाँ, मुझे पता है तुमने क्या लिखा था।
पर मैं वह तुम्हारे मुँह से सुनना चाहूँगी।
मैं कहना नहीं चाहती।
मुझे बेलिफ़ को बुलाने पर मजबूर मत करो।
कोई ऐसा नहीं चाहेगा।
अगर यह सच है, जैसा कि तुम दावा करती हो, तो कहने में क्या परेशानी है?
क्योंकि...
क्योंकि तुम डरपोक और नीच हो जो अपने दोस्तों की जासूसी करती है
और उनके बारे में अपनी अनमोल नोटबुक में बुरी चीज़ें लिखती है
क्योंकि तुम में वह हमारे मुँह पर कहने की हिम्मत नहीं है।
क्या हम छोटा सा विराम ले सकते हैं?
नहीं।
हम इंतज़ार कर रहे हैं, काउंसलर।
कह दो।
एक पागल वैज्ञानिक, एक बुरी वैज्ञानिक।
या शायद एक पागल, बुरी वैज्ञानिक।
यह सुनकर मुझे काफ़ी ठेस पहुँची।
पर यह सच है।
शायद सच है, हैरिएट एम. वेल्श।
पर ज़िंदगी में केवल सच ही महत्वपूर्ण नहीं है।
दोस्ती भी महत्वपूर्ण है।
और दोस्ती में, अगर तुम अपने दोस्त की भावनाओं को ठेस पहुँचाओ,
तो तुम्हें माफ़ी माँगनी चाहिए।
ओल गॉली ने मुझे सिखाया था कि अगर मुझे लेखिका बनना है,
तो मुझमें सच कहने की हिम्मत होनी होगी
और उसके लिए माफ़ी नहीं माँगूँ।
ख़ैर, ओल गॉली अब यहाँ नहीं हैं, पर मैं यहीं हूँ।
अगर मैं माफ़ी न माँगने के लिए माफ़ी माँगूँ तो?
बस कह डालो, हैरिएट। यह इतना कठिन नहीं है।
मैं... कहना चाहती हूँ, दिल से चाहती हूँ, पर...
तुमने ही कहा कि ज़िंदगी में केवल सच बोलना ही महत्वपूर्ण नहीं है।
पर अगर मेरे लिए यही महत्वपूर्ण है तो?
यह तुम्हारा फ़ैसला है, हैरिएट।
मैंने कहा था कि मैं हारने पर यह प्याज़ खाऊँगी
क्योंकि मुझे पता था कि मैं जीत जाऊँगी।
मुझे बस यही साबित करना था कि मैं सच कह रही थी,
और मैंने वही किया।
तो ऐसा क्यों लग रहा है कि मैं हार गई?
मुझे नफ़रत थी कि मुझे नाटक में प्याज़ बनना पड़ा।
फिर इसकी भिन्न परतों को देखकर
मुझे इसकी अच्छाइयाँ नज़र आने लगीं।
और मैंने प्याज़ बनने की कोशिश की, जो एक अच्छी अभिनेत्री को करना चाहिए।
पर अब मुझ एहसास हो रहा है...
प्याज़ एक बदबूदार, अप्रिय, मनहूस चीज़ है जो लोगों को रुलाता है।
बिल्कुल मेरी तरह।
सच तो यह है कि, मैं ही प्याज़ हूँ।
घर जाने का समय हो गया है, बच्चों।
जान, क्या हुआ?
हे भगवान।
जान। यह सब क्या है?
बेचारी।
यह कैसा रहा?
क्या तुमने अपने दोस्तों से माफ़ी माँगी? क्या तुम्हें अपनी नोटबुक वापस मिली?
मैं बस घर जाना चाहती हूँ।
ठीक है, जान। ठीक है।
उप-शीर्षक अनुवादक: मून कलिता